[BREAKING] เรือขวางคลองสุเอซ กลับมาลอยได้แล้ว
เมื่อไม่กี่นาทีที่ผ่านมา สำนักข่าว Bloomberg ได้รายงานว่าทีมกอบกู้เรือ Ever Given  ที่จอดขวางคลองสุเอซ ให้กลับมาลอยได้อีกครั้ง หลังจากที่เรือเกยตื้นมาเกือบหนึ่งสัปดาห์  โดยผู้กอบกู้ได้ใช้วิธีขุดเจาะทราย ปริมาตรราว 27,000 ลูกบาศก์เมตร ออกไปบริเวณริมฝั่งคลองที่ติดกับตัวเรือ จนเรือกลับมาลอยน้ำได้สำเร็จ และพยายามที่จะใช้เรือลากเพื่อหมุนหัวเรือให้กลับมาสู่เส้นทางการเดินเรืออีกครั้ง 
29 มี.ค. 2564

[BREAKING] เรือขวางคลองสุเอซ กลับมาลอยได้แล้ว
เมื่อไม่กี่นาทีที่ผ่านมา สำนักข่าว Bloomberg ได้รายงานว่าทีมกอบกู้เรือ Ever Given 
ที่จอดขวางคลองสุเอซ ให้กลับมาลอยได้อีกครั้ง หลังจากที่เรือเกยตื้นมาเกือบหนึ่งสัปดาห์
โดยผู้กอบกู้ได้ใช้วิธีขุดเจาะทราย ปริมาตรราว 27,000 ลูกบาศก์เมตร ออกไปบริเวณริมฝั่งคลองที่ติดกับตัวเรือ จนเรือกลับมาลอยน้ำได้สำเร็จ และพยายามที่จะใช้เรือลากเพื่อหมุนหัวเรือให้กลับมาสู่เส้นทางการเดินเรืออีกครั้ง
อย่างไรก็ตาม แม้ว่าจะกลับมาลอยได้อีกครั้ง เราก็ยังไม่สามารถสรุปได้ว่าต้องใช้เวลาอีกนานเท่าไร
เส้นทางเดินเรือจะกลับมาเป็นปกติ โดยปัจจุบันมีเรือมากกว่า 450 ลำยังติดอยู่ในเส้นทางดังกล่าว
ทั้งนี้ การที่เรือ Ever Given ปิดขวางคลองได้ส่งผลกระทบต่อไปยังห่วงโซ่อุปทานของหลายธุรกิจ เนื่องจากคลองดังกล่าว เป็นเส้นทางสำคัญสำหรับการขนส่งสินค้า สูงถึง 12% ของการค้าทั่วโลก
ในขณะที่ เรือขนส่งบางส่วนก็ได้ปรับการขนส่งไปใช้เส้นทางแหลมกู๊ดโฮป บริเวณตอนใต้ของแอฟริกาแทนแล้ว ซึ่งเส้นทางนี้ต้องใช้ทั้งระยะทาง และมีค่าใช้จ่ายที่เพิ่มสูงขึ้นมาก
ก็น่าคิดเหมือนกันว่า
เรือที่เพิ่งตัดสินใจเดินเรือไปเส้นทางแหลมกู๊ดโฮปเมื่อวาน แล้วมาเห็นข่าวที่คลองสุเอซกำลังจะใช้ได้แล้ว จะรู้สึกอย่างไร.. จะกลับตัวหรือไปต่อดี ?
References
-
-